OpenLLM-France/wikimedia huggingface dataset:
# Burlington Arcade

Burlington Arcade Londresen dagoen saltoki gunea da, Piccadillytik Burlington Gardensenaino, Bond Street atzealdean. XIX. mende erdian irekita, Europako gaur egungo saltoki handien aurrekaria izan zen. Burlington Arcade " luxuzko bitxiak eta moda artikuluen salmentarako" sortu zen, "publikoari pozbidea emateko". Egun irekita dago oraindik.

## Historia

Saltokia George Cavendish-ek, William Cavendish, Devonshireko 5. Dukea zen Guillermo Cavendishn-en anaia txikiak ireki zuen. Georgesek Burlington House oinordetzan jaso zuen, bertako lorategian saltokia kokatu zuen. Diseinatzailea Samuel Ware izan zen eta 1819ko martxoaren 20an inauguratu zen. Gero etorriko ziren saltoki askoren eredua izan zen: Bruselako Galeries Royales Saint-Hubert, San Petersburgoko The Passage, Milango Galleria Vittorio Emanuele II eta Napoliko Galleria Umberto I. Arrakasta handia izan zuen, beraz.
2012an, The Telegraph egunkariak saltokia Meyer Bergman enpresaren eskuetan dago. Enpresa hau, jatorriz, herbeheretarra da.

## Estiloa

Fatxada oso apainduta erakusten du, Viktoriar Aroko manierismo estilokoa. Fatxada hori XX. mendearen hasieran eraiki zen.

## Egitura

Saltokia korridore luze bat da, sabaitik argituta, eta bi solairuekin. Bi solairutan negozioak kokatzeko 72 hutsune zituen. Denborarekin horietako batzuk espazio bat baino gehiago erabili dute eta, ondorioz, gaur egun 40 denda dira. Nonnahi luxua da nagusi eta mota askotakoak: bitxidendak, zapatadendak, zaharkinen salmenta, artea. Dena dela, ospe gehiago eman diotena zilarra zaharraren saltzaileak izan dira.
Saltokia oinezkoentzako da eta oso dotore diren erakusleihoak dituzte, guztiak estilo berekoak. Saltokia zaintzeko berezko zaintzaileak daude; haien uniformea tradizionala da: kapela luzea eta lebita. Jatorrizko zaindariak Lord George Cavendishen erregimentuko soldaduak ziren, 10. Royal Husars, alegia.

## Lapurreta

1964an Jaguar Mark X automobil bat saltoki barruan sartu zen. Oinezkoak ihes egin zuten eta, bitartean, atrakatzaileek Goldsmiths and Silversmiths Association dendaren erakusleihoa puskatu zuten 35 000 libera esterlina eramanez. Lapurrak inoiz ez dira harrapatuak izan.

## Egungo kulturan

* Gilbert & Sullivanen Patience operetan saltokiaren zaintzailea agertzen da.
* Danimarkako telebistak ekoiztutako Borgen telesailaren lehenengo gertaldia hemen grabatu zen.
* The Veiled Lady (1990), Agatha Christieren eleberri baten bertsioa, hemen filmatu zen.

## Iruditegia

* Burlington Arcade 18919an.
* Barruko ikuspegia.
* Erakusleiho guztiak estilo berekoak dira. Eskuinean, zaintzaile bat.
* Kanpotik ikusita.
* Argia sabaitik sartzen da.

## Erreferentziak

* ↑ Johann F. Geist, 1982. Arcades: The History of a Building Type (MIT Press) ISBN 0-262-07082-0
* ↑ https://www.thetelegraphandargus.co.uk/news/localbrad/9995989.The_giant_company_that_has_invested_billions_across_Europe/
* ↑ https://londonist.com/london/secret/secrets-of-burlington-arcade

## Kanpo loturak

* (Ingelesez):Webgune ofiziala
* (Ingelesez):Saltokia The Victorian Webgunean.
* Datuak: Q2928520
* Multimedia: Burlington Arcade / Q2928520
# CF Os Belenenses

Clube de Futebol Os Belenenses edo CF Os Belenenses Portugalgo futbol taldea da, herrialdeko hiru handien atzean palmaresik onena daukana. Belem (Lisboa) auzokoa da jatorriz kluba.
XX mendearen hasierako urteetan izan zituen emaitzik onenak. Portugal mailako azken titulua 1989ko Kopa du.

## Palmaresa
### Portugalen: 7

* Portugalgo futbol liga (1): 1945-46.
* Portugalgo futbol kopa (3): 1942, 1960, 1989.
* Portugalgo Txapelketa (Kopa, 1922-1938) (3): 1927, 1929, 1933.
* Portugalgo Superkopa (0): finalista 1989an.

### Lisboan: 18

* Lisboako futbol txapelketa (6): 1925–26, 1928–29, 1929–30, 1931–32, 1943–44, 1945–46.
* Lisboako futbol kopa (11): 1925–26, 1928–29, 1929–30, 1931–32, 1943–44, 1945–46, 1959–60, 1960–61, 1975–76, 1989–90, 1993–94.

### Nazioartean: 1

* UEFA Intertoto Kopa:
** Txapelduna (1): 1975.

## Kanpo estekak

* (Portugesez)Webgune ofiziala
* Datuak: Q216510
* Multimedia: Clube de Futebol Os Belenenses / Q216510
# CFPÒC

Hizkuntza eta kultura Okzitandarraren Lanbide Heziketa Zentroa edo CFPÒC (okzitanieraz, Centre de Formacion Professionau en lenga e cultura OCcitanas) hizkuntza eta kultura okzitandarra bultzatzeko xedea duen elkartea da. Horretarako helduen okzitaniera irakaskuntza bermatzen du, zeinahi delarik okzitaniera mota (gaskoia, langedoziera...).
Gaur egun lau CFPÒC-ez osatu sare bat existitzen da: CFPÒC Lengadòc, CFPÒC Miègjorn-Pirenèus, CFPÒC Novèla Aquitània eta CFPÒC Auvèrnhe.

## Historia

Lehen CFPÒC elkartea 1994an sortu zen Besièrs-en (Languedoc). Ondotik sortu ziren CFPÒC Miègjorn-Pirenèus (1997, Tolosa), CFPÒC Novèla Aquitània (1999, Ortheze) eta CFPÒC Auvèrnhe (2013, Aurillac).

## Jarduerak

Helduentzako formakuntza profesionalaren kari, okzitaniera ikasteko hainbat formatu ezberdin proposatzen ditu: hiru egun edo astebeteko ikastaldi trinkoak, astean zeharreko kurtsoak zein Okzitanieraren Gaitasun Agiria prestatzeko kurtsoak.

## Erreferentziak

* ↑ (Okzitanieraz) «Qui èm ? | CFPÒC Nouvelle-Aquitaine» CFPÒC Nouvelle Aquitaine (Noiz kontsultatua: 2020-01-12).
# CHAP

CHAP (Challenge Handshake Authenticacition Protocol), elkarren arteko erronkan oinarritutako kautotze protokoloa da. Urruneko edo haririk gabeko kautotzerako prozedura da.
CHAP erabiltzaile bat Internet zerbitzarien (ISP) aurrean kautotzeko erabiltzen da..
CHAP-en definizioa RFC 1994 dokumentuan zehaztuta dago.

## Ikus,Gainera

* Pasahitz

## Kanpo estekak

* Datuak: Q1060131
# CGT

CGT hauetako bat izan daiteke:
* Confederación General del Trabajo - Lanaren Konfederazio Nagusia (Espainia)
* Confédération Générale du Travail - Lanaren Konfederazio Nagusia (Frantzia)
* Compagnie Générale Transatlantique - Compagnie Générale Transatlantique, Frantziako itsas konpainia garrantzitsu bat
# CFR Cluj

CFR Cluj (izen osoa Fotbal Club Căile Ferate Române 1907 Cluj, "Errumaniako Trenbideak Cluj 1907 Futbol Elkartea") Errumaniako futbol talde bat da Cluj-Napoca hirikoa. XXI mendean Errumaniako talde indartsuenetakoa izan da 7 Liga eta 4 Kopa eskuratu baititu.

## Historia

Taldea 1907an sortu zen, garai hartan Hungariakoa zen Kolozsvár (Cluj) hirian. Urte askotan zehar maila apaletan aritu zen harik eta Dr. Constantin Rădulescu entrenatzailearen eskutik 1969an lehen mailara igotzea lortu zuen arte. 1976 arte bertanibili zen baina 1976an maila galdu zuen eta 1980an hirugarren mailara jeisti zen.
28 urte pasa ondoren 2004 urtean berriz itzuli zen lehen mailara. 2005ean UEFA Intertoto Kopako finalean sartu zen (kanporaketa batean Bilboko Athletic Kluba ere gainditu zuen) eta irabazterik lortu ez bazuen ere bolada onaren abiapuntua izan zen. 2008an Errumaniako Liga eta Kopa irabazi zituen eta 2012 artean beste bina kopa eta liga lortu ditu. 2016an Ligan larri ibili zen baina Kopa berri bat irabazi zuen. 2018tik aurrera jokaturiko liga guztiak jarraian irabazi ditu.

## Uniformea

* 2018-2019 ||
* 2019-2020 ||
* 2020-2021 ||
* 2021-2022 ||
* 2022-2023 ||

## Palmaresa
### Errumanian: 15

* Errumaniako Liga (8): 2008, 2010, 2012, 2018, 2019, 2020, 2021, 2022.
* Errumaniako Kopa (4): 2008, 2009, 2010, 2016.
* Errumaniako Superkopa (4): 2009, 2010, 2018, 2020.

### Nazio artean: 0
#### UEFA Intertoto Kopa

* Txapelduna (0)
* Finalista (1): 2005.

## Euskal taldeen aurkako partidak

CFR Clujek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2005-06 | UEFA Intertoto Kopa | 2. itzulia | CFR Cluj Athletic | 1-0 1-2 | Athletic CFR Cluj |

## Kanpo estekak

* (Errumanieraz) Webgune ofiziala
* Datuak: Q205998
* Multimedia: CFR Cluj / Q205998
# CF Monterrey

Club de Fútbol Monterrey Mexikoko futbol taldea da, Monterrey hirian egoitza daukana. Azken hamarkadan talde indartsua osatu du eta hiru aldiz jarraian irabazi du CONCACAF Txapeldunen Liga. Honetaz gain Mexikoko lau liga ere baditu.

## Palmaresa
### Mexikon: 9

* Mexikoko liga (5): Mexiko'86, 2003(C), 2009(A), 2010(A), 2019(A).
** (A) Apertura txapelketa, (C) Clausura txapelketa
* Mexikoko kopa (3): 1991, 2017, 2020.
* InterLiga (1): 2010.

### Nazio artean: 6

* FIFAren Kluben arteko Munduko Kopa (0): hirugarrena 2012an eta 2019an.
* CONCACAF Txapeldunen Liga (5): 2011, 2012, 2013, 2019, 2021.
* CONCACAF Errekopa (1): 1993.

## Kanpo estekak

* (Gaztelaniaz) Webgune ofiziala
* Datuak: Q768253
* Multimedia: CF Monterrey / Q768253
# CFA libera

Artikulu hau Afrikako zenbait herrialdeetako dibisari buruzkoa da; beste esanahietarako, ikus «Libera».
CFA frankoa (Frantsesez Franc CFA) kolonia frantsesak izan ziren hamabi herrialde afrikarretan erabiltzen den dirua da. Zenbait kolonia portugaldar eta espainiar ohitan ere erabiltzen da. ISO kodea XAF da Afrikako Erdialdeko bankuarentzat eta XOF Afrikako Mendebaldeko bankuarentzat.
Euroarekin truke neurri tinkoa dauka: 100 CFA francs = Franko 1 = 0,152449 euro; edo euro 1 = 655,957 CFA Frankoak.
Balio bera izan arren, ekialdeko CFA frankoak ez dira mendebaldeko CFA frankoko herrialdeetan onartzen, ezta alderantziz ere.

## Izena

1945 eta 1958 artean CFA Colonies françaises d'Afrique (Frantziako Kolonia Frantsesak) esan nahi zuen. 1958 eta herrialde horien independentzia arte, Communauté française d'Afrique (Frantziako Komunitate Frantsesa) esan nahi zuen. Egun, Coopération financière en Afrique centrale (Erdi Afrikako Kooperazioa) esan nahi du.

## Sorrera

1945an sortu zen, CFP Frankoarekin batera, Bigarren Mundu Gerra ondoren Frankoaren ahultasuna baitzen.

## Mendebaldeko Afrikako herrialdeak

* Benin
* Burkina Faso
* Boli Kosta
* Ginea-Bissau
* Mali
* Niger
* Senegal
* Togo

## Erdiko Afrikako herrialdeak

* Kamerun
* Afrika Erdiko Errepublika
* Txad
* Kongoko Errepublika
* Ginea
* Gabon
* Ekuatore Ginea

## Kanpo estekak

* (Ingelesez) CFA Frankoaren historia
* Datuak: Q191511
* Multimedia: CFA franc / Q191511
# CFP libera

Artikulu hau Polinesia Frantsesa, Kaledonia Berria eta Wallis eta Futunako dibisari buruzkoa da; beste esanahietarako, ikus «Libera».
CFP libera edo Pazifikoko libera Polinesia Frantsesa, Kaledonia Berria eta Wallis eta Futunako itsasoz haraindiko lurralde frantsesetan erabiltzen den moneta da.

## Kanpo estekak

* Datuak: Q214393
* Multimedia: Franc pacifique / Q214393
# Bolešov

Bolešov Eslovakiako udalerri bat da, Ilavako barrutian kokatuta. 14,95 km²ko azalera du eta 1567 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q481637
* Multimedia: Bolešov / Q481637
# Bolhonac

Bolhonac (okzitanieraz Bolhonac, frantsesez eta ofizialki: Bouilhonnac) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1086327
* Multimedia: Bouilhonnac / Q1086327
# Bolgare

Bolgare Italiako udalerri bat da. Bergamoko probintzian kokatuta dago, Lombardia eskualdean. 6.606 biztanle ditu, 8,59 kilometro koadroko azaleran banatuta.

## Mugakideak

Bolgarek honako udalerri hauekin egiten du muga:
Calcinate Carobbio degli Angeli Chiuduno Bagnatica Costa di Mezzate Gorlago Palosco Telgate

## Kanpo estekak

* Datuak: Q99970
* Multimedia: Bolgare / Q99970
# Bolh Davant

Bolh Davant (okzitanieraz Bolh Davant, frantsesez eta ofizialki: Bouilh-Devant) Okzitaniako udalerri bat da. Administratiboki Frantziako Pirinio Garaiak departamenduan dago, Okzitania eskualdean. 2013an 17 biztanle zituen.

## Demografia
### Biztanleria

2007an Bouilh-Devant udalerrian erroldatutako biztanleak 17 ziren. Familiak 12 ziren, horien artean 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 11 etxebizitza zeuden, 7 familiaren etxebizitza nagusia ziren, 3 bigarren erresidentzia ziren eta 1 hutsik zegoen. 10 etxeak ziren eta 1apartamentu bat zen. 7 Etxebizitza nagusi guztiak euren jabeen bizileku ziren;3 etxek lau gela zituzten eta 4 etxek bost zituzten. 5 etxek euren parking plaza propioa zuten azpian. 1 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bouilh-Devant udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 0 |
| 0 | 40-44 | 8 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 12 ziren, horien artean 6 aktiboak ziren eta 6 inaktiboak ziren. 6 pertsona aktiboak lanean(3 gizon eta 3 emakume) zeuden.. 6 pertsona inaktiboetatik 4 erretiraturik zeuden eta 2 "bestelako inaktibo" gisa sailkaturik zeuden.

### Ekonomia jarduerak

2000. urtean Bouilh-Devant udalerrian 6 nekazaritza-ustiategi zeuden, 204 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q591716
* Multimedia: Bouilh-Devant / Q591716
# Bolgo

Bolgo Tolkienen legendarium ospetsuko pertsonaia bat da. Mendi Lainotsuetako orko handia, beharbada Uruk hai bat, Azogen semea. Bolgo Iparraldekoa bezala ezagutzen zen. Eguzkiaren Hirugarren Aroko 2941. urtean hil zen Beornen esku.
Orkoak haserretu egin ziren Thorinek eta bere kideek Orko Handia hil zutenean, eta Gundabad mendian bildu ziren berriz, nano guztiak hiltzeko asmoz. Bolgok Warg eta orkoen armadaren buru joan zen Mendi Lainotsuetatik Ereborrera, non Bost Armaden gudua gertatu zen.
Ereborren, Bolgoren armadak Esgarotheko gizakiei, Oihan Beltzeko elfoei eta Burdinazko Muinoetako nanoei aurre egin behar izan zien. Guduan zehar Thorin Haritzezko Ezkutua Bolgo hiltzen saiatu zen, baina honen goardia pertsonalak Thorin bera eta honen iloba ziren Fili eta Kili hil zituen. Beranduago, Beornek Bolgoren goardia pertsonala sakabanatu zuen eta orkoa zanpatu zuen, hau hilez.

## Kanpo estekak

* Datuak: Q3502914
# Bustu (argipena)

Bustu izenak hainbat adiera ditu.

## Toponimoak
### Euskal Herrian
#### Populazioak

* Bustu, Arabako herria, Trebiñu udalerrian.

#### Mendiak

* Bustu, Arabako mendia, Gasteizko mendietan.

## Abizenak

* Bustu, Arabako abizena. Busto abizenaren euskarazko aldaera.

## Ikus, gainera

* Busto, hainbat adierari buruzko argipen orria.
# Bustuko gana

    Artikulu hau Bustuko gana mendiari buruzkoa da; beste esanahietarako, ikus «Bustu (argipena)».
Bustuko gana Arabako Gasteiz mendietako mendi bat da. Iparraldean Gasteizko udalerriko Zumeltzu herria dauka, eta hegoaldean Trebiñuko Konderriko Zurbitu herria. Izena Trebiñuko Bustu herritik datorkio; hain zuzen, mendia Bustu herriaren esparruaren barruan dago.

## Abiapuntuak

* Zumeltzutik: ordubete eta 15 minutu
* Zurbitutik: ordubete eta 30 minutu
* Zaldiaran mendatetik: ordubete eta 15 minutu.

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Arabako mendiak

## Kanpo estekak

* Datuak: Q12255559
# Busturia Itsasbegi geltokia

Busturia Itsasbegi, lehen Sukarrieta, Euskotren Trena eragilearen E4 lineari dagokion lurgaineko geltokia da, Busturia udalerriko Axpe auzoan kokatua, Txatxarramendi uhartearen ondoan, hain zuzen ere. 1893ko martxoaren 15ean ireki zen eta Bizkaiko Garraio Partzuergoaren 4. tarifa-gunearen barruan dago. Zornotzatik Gernika eta Sukarrietarako Trenbide Konpainiaren linearen geltoki-burua izan zen, trena 1955an Bermeoko geltokira luzatu zen arte.
Geltokiak bi nasa eta trenbide ditu, eta nasen aldaketa pasonibela gurutzatuz egiten da. Kanpoaldean doako aparkalekua eta itsasoratzeko kai txiki bat dago.

## Kokapena

Geltokia zabalera metrikoa duen Zornotza-Bermeo trenbidearen parte da, 24,001. puntu kilometrikoan kokatuta.

## Sarbideak

Geltokiak sarbide bakarra du, arrapala bidezkoa.
* Axpe auzoa, 138

### Irisgarritasuna

| Geltokira sarbidea | Axpe auzoa, 138 |
| Nasetara sarbidea | 1. trenbidea |
| Nasetara sarbidea | 2. trenbidea |
| Trenera sarbidea | 1. trenbidea |
| Trenera sarbidea | 2. trenbidea |

## Historia

Trenbidearen geltoki-buru izan zenez, geltokiak garrantzizko instalazioak izan zituen. Zurezko egituradun adreiluzko fabrikako eraikin bat zuen, solairu bakarrekoa, eta bestelako eraikuntza txikiak inguruan, hala nola komunak, zama biltegia eta lurrunezko tren-makinentzako eta atoientzako kotxetegiak. Bestalde, zubi birakorra zuen, eta bagoiak pisatzeko baskula.
1948 eta 1949 bitartean, trenbidea Bermeora luzatzearen ondorioz, bidaiarientzako eraikin berri bat eraiki zen, eta zubi birakorra eta kotxetegiak eraitsi ziren.

## Izena

Geltokiak hainbat aldiz aldatu du izenez. Hala, 1893tik 1903ra Pedernales izendatu zen; 1903tik 1941era Pedernales, jurisdicción Busturia; 1941etik 1961era, berriro ere Pedernales; 1961etik 1980ra Pedernales-Busturia; 1980tik 1997ra Sukarrieta; eta 1997tik gaur egun arte Busturia Itsasbegi.

## Argazki galeria

* Geltoki ingurua

## Erreferentziak

* ↑ Google Maps. (Noiz kontsultatua: 2017-09-29).
* ↑ OLAIZOLA ELORDI, JUANJO. «ZORNOTZA ETA BERMEO ARTEKO TRENA» Euskotren, 151 or. (Noiz kontsultatua: 2017-10-25).

## Ikus, gainera

* E4 linea (Euskotren)
* Zornotza-Bermeo trenbidea
* Busturia
* Sukarrieta
* Euskotren Trena

## Kanpo estekak

* Euskotren
* Datuak: Q12259912
* Multimedia: Itxasbegi-Busturia train station / Q12259912
# Busturia San Kristobal geltokia

Busturia San Kristobal edo San Kristobal-Busturia Euskotren Trena eragilearen E4 lineari dagokion lurgaineko geralekua da, Busturia udalerriko San Kristobal auzoan dagoena. 1893ko martxoaren 15ean ireki zen eta Bizkaiko Garraio Partzuergoaren 4. tarifa-gunearen barruan dago.
Geralekuak markesinaz hornitutako nasa eta trenbide bakarra du, eta kanpoaldean doako aparkalekua dago.

## Kokapena

Geralekua zabalera metrikoa duen Zornotza-Bermeo trenbidearen parte da, 21,342. puntu kilometrikoan kokatuta.

## Sarbideak

Geralekuak sarbide bakarra du, arrapala bidezkoa.
* San Kristobal auzoa, 11

### Irisgarritasuna

| Geltokira sarbidea | San Kristobal auzoa, 11 |
| Nasara sarbidea | 1. trenbidea |
| Trenera sarbidea | 1. trenbidea |

## Historia

Geralekua Zornotza-Gernika trenbidea Sukarrietaraino luzatzearekin batera ireki zen. Jatorrizko kokapena Zornotza-Sukarrieta trenbidearen 21,250. puntu kilometrikoan zen, trenbideak egiten duen bihurgune batean. Zurezko egituradun harlangaitzazko eraikin bat zuen, bi solairukoa eta markesinaz hornitutako nasa bakarrekoa. Gerra Zibilean kuarteleratze gisa erabili zen, eta gerraostean Explotación de Ferrocarriles por el Estado enpresa publikoak eraikina berreraiki zuen.
90ko hamarkadan, kokapen kaxkarra eta eraikuntzaren egoera txarra zela eta, geltokia eraistea eta berria eraikitzea erabaki zen, aurrekotik metro batzuk aurrerago, zehazki 21,342. puntu kilometrikoan.

## Erreferentziak

* ↑ (PDF) Euskotren E4 Bilbo - Bermeo. (Noiz kontsultatua: 2017-09-29).
* 1 2 OLAIZOLA ELORDI, JUANJO. «ZORNOTZA ETA BERMEO ARTEKO TRENA» Euskotren, 151 or. (Noiz kontsultatua: 2017-10-25).

## Ikus, gainera

* E4 linea (Euskotren)
* Zornotza-Bermeo trenbidea
* Busturia
* Euskotren Trena

## Kanpo estekak

* Euskotren
* Datuak: Q12266884
# Busturia Axpe geltokia

Busturia Axpe edo Axpe-Busturia Euskotren Trena eragilearen E4 lineari dagokion lurgaineko geralekua da, Busturia udalerriko Axpe auzoan dagoena. 1893ko martxoaren 15ean ireki zen eta Bizkaiko Garraio Partzuergoaren 4. tarifa-gunearen barruan dago.
Geralekua Zornotza-Gernika trenbidea Sukarrietaraino luzatzearekin batera ireki zen. Zurezko egituradun harlangaitzazko eraikin bat zuen, hiru solairukoa eta markesinaz hornitutako nasa bakarrekoa. 1943an eraikin berri batez ordezkatu zen. Gaur egungo geralekuak markesinaz hornitutako nasa eta trenbide bakarra du, eta kanpoaldean doako aparkalekua dago.

## Kokapena

Geralekua zabalera metrikoa duen Zornotza-Bermeo trenbidearen parte da, 22,722. puntu kilometrikoan kokatuta.

## Sarbideak

Geralekuak arrapala eta eskailera bidezko sarbidea du.
* Axpe auzoa, 36

### Irisgarritasuna

| Geltokira sarbidea | Axpe auzoa, 36 |
| Nasara sarbidea | 1. trenbidea |
| Trenera sarbidea | 1. trenbidea |

## Erreferentzia

* ↑ (PDF) Euskotren E4 Bilbo - Bermeo. (Noiz kontsultatua: 2017-09-29).
* ↑ OLAIZOLA ELORDI, JUANJO. «ZORNOTZA ETA BERMEO ARTEKO TRENA» Euskotren, 151 or. (Noiz kontsultatua: 2017-10-25).

## Ikus, gainera

* E4 linea (Euskotren)
* Zornotza-Bermeo trenbidea
* Axpe (Busturia)
* Busturia
* Euskotren Trena

## Kanpo estekak

* Euskotren
* Datuak: Q12254546
# Bustuchin

Bustuchin Errumaniako udalerri bat da, Gorj konderrian. 3.050 biztanle ditu, 60,95 kilometro koadroko azaleran banatuta.

## Herriak

Udalerrian honako herriak daude:
Bustuchin $^{(en)}$ Cionți $^{(en)}$ Motorgi $^{(en)}$ Nămete $^{(en)}$ Poiana-Seciuri $^{(en)}$ Poienița $^{(en)}$ Pojaru $^{(en)}$ Valea Pojarului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724601
# Bustuntza

Bustuntza, Gipuzkoako Goierri eskualdeko Ordizia udalerriaren dagoen auzo bat da. Herri hizkeran euskaraz Poligonoa eta gaztelaniaz Polígono de la Paz izenez ere ezaguna bada.
N-1 errepidea eta Oria ibaiaren artean dago.

## Izena

Gipuzkoan ezagutzen den batzar-gunerik zaharrenetarikoa zen Bozuntza baserria eta batzarrak bertan zegoen intxaurrondoaren azpian burutzen ziren. Auzori izena ematen dion Bozuntza baserria XX. mendean eraitsi zuten. Izenaren lehenbiziko lekukotasun idatzia, Boçunça, XVI. mendekoa da, zehazkiago, 1568koa. Mendeetan zehar toponimo honen aldaera desberdinak jaso dira: Bozunza, Buzunza, Bazunza, Buzuntza, Bustunza, Boztontza, Bustuntza, Boztantza, Bustiunza eta Bozuntza.

## Historia

1960ko hamarkada eta 1970eko hamarkadaren artean ordurarte Oria ibarrean zeuden soroz osaturiko eremua zenan eraikitako langile klaseko auzoa da, auzotar asko jatorriz Euskal Herrikoak izateaz gain, Andaluzia, Extremadura, Galizia eta Gaztela-Leondik etorritakoak eta haien ondorengoak dira.

## Kaleak

* Gipuzkoa etorbidea
* Nafarroa etorbidea
* San Ignazio kalea

## Plazak

* Biona plaza
* Bustuntza plaza
* Idoiaga plaza
* Otatza plaza

## Hezkuntza

Auzo honetan honako ikastetxea dago:
* Urdaneta ikastetxea (Ordizia)

## Erreferentzia

* ↑ Bozuntza, Ordizia ezaguntze

## Kanpo estekak

* Datuak: Q63647165
* Multimedia: Bustuntza / Q63647165